**Често задавани въпроси:**

**1. Следва ли кандидатът за Ръководител на научна група да покрива всички минимални изисквания?**

* Не, достатъчно е да изпълнява само едно от тях.

**2. Необходимо ли е членовете на научната група да подават свои публикации, патенти и участие в проекти?**

* Не, индивидуално се оценява само кандидатът за ръководител с неговите постижения, не се оценяват публикациите и постиженията на другите членове от екипа.

**3. Как се доказва ръководство или участие в конкретен проект?**

* Чрез копие от писмо за одобрено финансиране от съответния спонсор. По Фонд Наука е достатъчно само да се подаде номера/годината на проекта.

**4. Кое трябва да бъде разписано на български и кое на английски език в писмото за намерения?**

* Секция 4, 5 и 6 от писмото за намерения се изисква да бъдат разписани на английски език. Всичко останало се разписва на български език

**5. Ръководството на всички проекти по Фонд Наука ли се взема под внимание?**

* Не се зачитат инфраструктурни и докторантски проекти, а само голям научен проект по Фонд Наука

**6. Има ли ограничение в броя думи в секциите?**

* Ограничение от 500 думи има в секции 4,5 и 8

**7. Възможно ли е един и същи изследовател да бъде ръководител на повече от една научна група?**

* Един и същи изследовател не може да бъде ръководител на повече от една научна група, но може да бъде член на повече от една научни групи

**8. В какъв вид трябва да бъде академичната справка за доказване на импакт фактор?**

* Академичната справка ще бъде изготвена от Библиотеката на МУ-Варна. В нея ще бъдат описани публикациите с импакт фактор на кандидата за ръководител на научната група, като ще бъдат разделени на списък на публикации в международни списания с импакт фактор, в които кандидатът е първи или кореспондиращ автор, за последните 10 години (2009-2019) и списък на всички публикации в международни списания с импакт фактор, където е съавтор. За Ваше улеснение ще можете да копирате информацията за публикациите от справката в Писмото за намерения.

**9.** **В какъв срок ще бъде изготвена академичната справка за публикациите?**

* Необходимо е да заявите желанието си към Библиотеката на МУ-Варна за изготвяне на академична справка за публикациите с импакт фактор минимум 10 календарни дни преди крайния срок на конкурса, за да можете да подадете документите си навреме.